Фінал Players Tour Championship 2013/2014 (снукер)

**Фінал Players Tour Championship 2013/2014** (таксама вядомы як **«Players Championship Grand Final 2014»** ці проста *«Players Championship 2014»* і *«Wyldecrest Parks Players Championship 2014»* ад назвы спонсара) — прафесійны рэйтынгавы турнір па снукеры і выніковы турнір серыі PTC 2013/2014, які праходзіў з 25 па 29 сакавіка 2014 года на арэне Гільд Хол, у Прэстане, Англія. Прызавы фонд турніру склаў £300,000, з якіх £100,000 атрымаў пераможца.

Пераможцам турніру стаў Бары Хокінс, які перайграў на сваім шляху да тытула Стывена Магуайра (4:0), Раяна Дэя (4:3), кітайца Юя Дэлу ў чвэрцьфінале (4:1), Джада Трампа ў паўфінальным матчы (4:1), а ў фінальным паядынку разграміў Джэрарда Грына з Паўночнай Ірландыі з лікам 4:0. Такім чынам, 35-гадовы англічанін выйграў свой пяты прафесійны і другі рэйтынгавы тытул у кар'еры, а таксама першы турнір амаль за два гады (пасля перамогі на адкрытым чэмпіянаце Аўстраліі ў ліпені 2012 года). Апроч таго, гэтая перамога паспрыяла ўздыму Хокінса ў рэйтынгу з пятай пазіцыі на чацвёртую.

## Прызавыя грошы 
Кампанія Wyldecrest Parks упершыню спансавала Гранд-фінал PTC. Прызавы фонд турніру, як і ў мінулым годзе, склаў £300,000. Таксама не змянілася і колькасць прызавых грошай пераможцы турніру — £100,000.

## Рэйтынгавыя ачкі 
Гранд-фінал PTC 2014 меў найменшае размеркаванне рэйтынгавых ачкоў з усіх рэйтынгавых турніраў сезона. Пераможца турніру атрымаў 3000 рэйтынгавых ачкоў. Пераможцы адкрытых чэмпіянатаў Аўстраліі, Індыі і Уэльса, а таксама German Masters атрымлівалі па 5000 ачкоў, а чэмпіёны нізкарэйтынгавых спаборніцтваў серыі PTC атрымлівалі па 2000 ачкоў.

## Удзельнікі 
У Гранд-фінале PTC 2014 года прымалі ўдзел 24 снукерысты, якія займалі найвышэйшыя пазіцыі ў асобным рэйтынгу еўрапейскага тура PTC, а таксама 8 снукерыстаў, якія займалі найвышэйшыя пазіцыі ў рэйтынгу азіяцкага тура PTC. Пасеў гульцоў на турніры быў утвораны паводле сумы гэтых двух рэйтынгаў.

Марк Сэлбі заняў шостае месца ў рэйтынгу азіяцкага тура, аднак атрымаў месца ў Гранд-фінале паводле вынікаў еўрапейскага тура, у рэйтынгу якога заняў трэцюю пазіцыю, а Сцюарт Бінэм, які заняў 17-е месца ў рэйтынгу еўрапейскага тура, атрымаў месца ў Гранд-фінале паводле вынікаў азіяцкага тура, у рэйтынгу якога заняў трэцяе месца. Такім чынам, у Гранд-фінал патрапілі Бары Хокінс, які займаў 25-е месца ў рэйтынгу еўрапейскага тура, і Юй Дэлу, які займаў дзявятае месца ў рэйтынгу азіяцкага тура.

З снукерыстаў, якія ўваходзілі ў топ-32 афіцыйнага рэйтынгу перад пачаткам турніру, 11 не патрапілі ў Гранд-фінал: Алістэр Картэр, Роберт Мілкінс, Грэм Дот, Мэцью Стывенс, Дамінік Дэйл, Сяа Гадун, Пітэр Эбдан, Марк Кінг, Эндру Хігінсан, Кен Доэрці і Майкл Уайт. З снукерыстаў, якія не ўваходзілі ў топ-32 сусветнага рэйтынгу, на турніры прынялі ўдзел Дэвід Гілберт, Энтані Хэмілтан, Джэймі Джонс, Юй Дэлу, Джымі Робертсан, Джэрард Грын, Скот Дональдсан, Сэм Бэйрд, Гэры Уілсан, Лю Хаацянь і Цзюй Жэці.

Тры снукерысты прымалі ўдзел у чацвёртым (з чатырох) розыгрышы турніру запар: Марк Сэлбі (2), Джад Трамп (11) і Марк Дэвіс (28).

Цзюй Жэці, які заняў другой месца ў рэйтынгу азіяцкага тура і патрапіў у Гранд-фінал, з'яўляўся аматарам.

10 удзельнікаў сталі дэбютантамі Гранд-фіналу PTC: Роні О’Саліван (3), Сэм Бэйрд (13), Гэры Уілсан (20), Дэвід Гілберт (22), Цзюй Жэці (23), Раян Дэй (24), Скот Дональдсан (25), Джымі Робертсан (27), Юй Дэлу (31), Лю Хаацянь (32). О'Саліван быў уключаны ў сетку і на турніры 2012 года, але зняўся, не згуляўшы там ніводнага матча.

З усіх удзельнікаў спаборніцтва раней пераможцамі станавіліся Шон Мёрфі ў 2011 годзе і Дзін Цзюньхуэй у 2013 годзе.

Самым узроставым удзельнікам фінальнага турніру PTC стаў 42-гадовы Энтані Хэмілтан. Фергалу О'Браену падчас турніру таксама было 42 гады, Марку Дэвісу — 41 год, а Джо Пэры і Марку Уільямсу — па 39. Самым маладым снукерыстам на турніры стаў 16-гадовы Лю Хаацянь. Скоту Дональдсану было 20 гадоў, а Джаду Трампу — 24.

Ніжэй прадстаўлена табліца з інфармацыяй пра ўсіх удзельнікаў спаборніцтва.

## Асноўная сетка 
## Фінал 
|-
| colspan="3" align="center" | 

|-
| colspan="3" align="center" style="font-size: 100%" | 0:**119** (**117**), 0:**75** (**75**), 35:**61** (**50**), 15:**62**
|-
| align="right" | <50
| align="center" | Найвышэйшы брэйк
| **117**
|-
| align="right" | 0
| align="center" | Соценныя брэйкі
| **1**
|-
| align="right" | 0
| align="center" | Брэйкі 50+
| **3**
|}

## Брэйкі, вышэйшыя за 50 ачкоў 
У 31 матчы Гранд-фіналу PTC гульцы аформілі 17 соценных брэйкаў. Колькасць брэйкаў, вышэйшых за 50 ачкоў, дасягнула 110 серый, што ў сярэднім азначае каля 3.6 паўсоценных серый у матчы.

Лідарам па колькасці соценных серый стаў чвэрцьфіналіст Джо Пэры з чатырма сэнчуры-брэйкамі. Лідарам па колькасці серый «50+» з 13-цю брэйкамі стаў пераможца спаборніцтва Бары Хокінс. Паўфіналісты Марка Фу і Джад Трамп выканалі па 12 паўсоценных брэйкаў, а Джо Пэры — 11. Роні О’Саліван у матчы 1/8 фіналу супраць Юя Дэлу здзейсніў брэйк у 140 ачкоў, які стаў найвышэйшым на турніры.

Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага гульца.

## Статыстыка турніру 
### Статыстыка гульцоў 
### Статыстыка паводле краін 
### Агульная статыстыка 
## Відэа 
* Матч 1/16 фіналу Гранд-фіналу PTC 2014 (Дзін Цзюньхуэй – Бэн Вуластан)
* Матч 1/16 фіналу Гранд-фіналу PTC 2014 (Джон Хігінс – Джымі Робертсан)
* Матч 1/16 фіналу Гранд-фіналу PTC 2014 (Ніл Робертсан – Шон Мёрфі)
* Матч 1/16 фіналу Гранд-фіналу PTC 2014 (Джад Трамп – Цзюй Жэці)
* Матч 1/16 фіналу Гранд-фіналу PTC 2014 (Сцюарт Бінэм – Раян Дэй)
* Матч 1/16 фіналу Гранд-фіналу PTC 2014 (Роні О'Саліван – Скот Дональдсан)
* Матч 1/16 фіналу Гранд-фіналу PTC 2014 (Бары Хокінс – Стывен Магуайр)
* Матч 1/16 фіналу Гранд-фіналу PTC 2014 (Марк Сэлбі – Дэвід Гілберт)
* Матч 1/8 фіналу Гранд-фіналу PTC 2014 (Марка Фу – Марк Уільямс)
* Матч 1/8 фіналу Гранд-фіналу PTC 2014 (Марк Ален – Фергал О'Браен)
* Матч 1/8 фіналу Гранд-фіналу PTC 2014 (Роні О'Саліван – Юй Дэлу)
* Матч 1/8 фіналу Гранд-фіналу PTC 2014 (Джад Трамп – Шон Мёрфі)
* Чвэрцьфінальны матч Гранд-фіналу PTC 2014 (Марк Ален – Джэрард Грын)
* Чвэрцьфінальны матч Гранд-фіналу PTC 2014 (Джад Трамп – Джо Пэры)
* Чвэрцьфінальны матч Гранд-фіналу PTC 2014 (Марка Фу – Джон Хігінс)
* Чвэрцьфінальны матч Гранд-фіналу PTC 2014 (Бары Хокінс – Юй Дэлу)
* Паўфінальны матч Гранд-фіналу PTC 2014 (Марка Фу – Джэрард Грын)
* Паўфінальны матч Гранд-фіналу PTC 2014 (Бары Хокінс – Джад Трамп)
* Фінальны матч Гранд-фіналу PTC 2014 (Бары Хокінс – Джэрард Грын)

## Спасылкі 
* Гранд-фінал PTC 2014 на Snooker.org 
* Статыстыка Гранд-фіналу PTC 2014 на CueTracker.net 
* Фатаздымкі MoniqueLimbos з першага дня Гранд-фіналу PTC 2014 на Facebook
* Фатаздымкі MoniqueLimbos з другога дня Гранд-фіналу PTC 2014 на Facebook
* Фатаздымкі MoniqueLimbos з трэцяга дня Гранд-фіналу PTC 2014 на Facebook
* Фатаздымкі MoniqueLimbos з чацвёртага дня Гранд-фіналу PTC 2014 на Facebook
* Фатаздымкі MoniqueLimbos з пятага дня Гранд-фіналу PTC 2014 на Facebook

Катэгорыя:Players Tour Championship 2013/2014 (снукер)
Катэгорыя:Players Championship (снукер)
Катэгорыя:2014 год у снукеры
Катэгорыя:Спорт у Англіі ў 2014 годзе
Катэгорыя:Снукерны сезон 2013/2014
Катэгорыя:Снукерныя турніры ў Англіі
Катэгорыя:2014 год у Прэстане
Катэгорыя:Сакавік 2014 года